11.

A 13. cikkben a) a 2. bekezdésben: i. „A 9. cikkel összhangban” szövegrészt el kell hagyni; ii. a bekezdés végére a következő új mondatot kell illeszteni: „Különösen azokat a nemzeti tagokat kell haladéktalanul tájékoztatni, akik nem kaptak tájékoztatást valamely őket érintő esetről.”; b) a cikk a következő új bekezdésekkel egészül ki: „(3) Ez a cikk nem érinti az Eurojust részére történő információtovábbításra vonatkozó további kötelezettségeket, ideértve a terrorista bűncselekményekre vonatkozó információcseréről és együttműködésről szóló, 2005. szeptember 20-i 2005/671/IB tanácsi határozatot (7). (4) A tagállamok biztosítják, hogy a nemzeti tagok tájékoztatást kapjanak a közös nyomozócsoportok felállításának előkészületeiről – függetlenül attól, hogy az Európai Unió tagállamai közötti kölcsönös bűnügyi jogsegélyről szóló, 2000. május 29-i egyezmény 13. cikke vagy a 2002/465/IB kerethatározat alapján történik-e ezek felállítása – valamint az e csoportokkal kapcsolatos további fejleményekről. (5) A tagállamok biztosítják, hogy nemzeti tagjuk időben, egy korai szakaszban, amint az információ rendelkezésre áll, tájékoztatást kapjon valamennyi olyan nyomozásról, amely három vagy több államot érint – amelyek közül kettő vagy több tagállam –, ha a nyomozás az Eurojust hatáskörébe tartozik és amennyiben az Eurojust feladatainak ellátásához ez szükséges, különösen ha néhány tagállamban párhuzamos jogsegélykérelmekre van szükség, vagy az Eurojust általi koordináció szükséges, vagy pozitív vagy negatív joghatósági ütközés áll fenn. A tagállamok biztosítják a jelentési kötelezettség nemzeti szintű felügyeletét. (6) A tagállamok első lépésként az alábbiakkal kapcsolatos esetek tekintetében hajtják végre az (5) bekezdést: a) kábítószer-kereskedelem; b) ember- és fegyverkereskedelem; c) nukleáris hulladékok kereskedelme; d) műtárgyak kereskedelme; e) veszélyeztetett fajok kereskedelme; f) emberi szervek kereskedelme; g) pénzmosás; h) csalás, többek között a Közösség pénzügyi érdekeit sértő csalás; i) pénzhamisítás, ideértve az euró hamisítását is; j) terrorizmus, ideértve a terrorizmus finanszírozását is; k) környezetet károsító bűncselekmények; l) a szervezett bűnözés egyéb formái. (7) A tagállamok az (5) bekezdést a (6) bekezdésben említetteken kívüli bűncselekményekre a 2. cikkben említett időpontot követő 3 éven belül alkalmazzák. (8) A tagállamok biztosítják, hogy nemzeti tagjuk tájékoztatást kapjon az alábbiakról is: a) a Szerződés VI. címe alapján elfogadott eszközökkel, többek között a kölcsönös elismerés elvét érvényesítő eszközökkel kapcsolatos igazságügyi együttműködés iránti valamennyi kérelem, amelyeket hatáskörrel rendelkező hatóságaik abban az esetben küldenek meg, amikor legalább három állam érintett, amelyből kettő vagy több tagállam; b) valamennyi olyan ellenőrzött szállítás és fedett nyomozás, amely legalább három államot érint, amelyből kettő vagy több tagállam; c) a Szerződés VI. címe alapján elfogadott eszközökkel, többek között a kölcsönös elismerés elvét érvényesítő eszközökkel kapcsolatos igazságügyi együttműködés iránti kérelmek valamennyi elutasítása; d) a harmadik országoktól származó valamennyi, kölcsönös jogsegély iránti kérelem, amennyiben e kérelmek olyan nyomozás részét képezik, amelynek keretében a szóban forgó harmadik ország egyéb kérelmeket is benyújtott legalább két másik tagállamnak. (9) Ezen túlmenően a hatáskörrel rendelkező hatóságok a nemzeti tag rendelkezésére bocsátanak minden egyéb olyan információt, amelyet a nemzeti tag feladatainak ellátásához szükségesnek ítél. (10) Az e cikkben említett információt strukturált módon kell továbbítani az Eurojustnak.